**Rezultatele voturilor pentru Adunarea Generală Ordinară a Acţionarilor Avioane Craiova S.A. din data de 14.07.2023**

În conformitate cu prevederile art. 209 din Regulamentul Autorității de Supraveghere Financiară nr. 5/2018 privind emitenții de instrumente financiare și operațiuni de piață, Avioane Craiova S.A., societate comercială administrată în sistem unitar, înfiinţată şi funcţionând în conformitate cu legislaţia română, înregistrată la Oficiul Registrului Comerţului de pe lângă Tribunalul Dolj sub nr. J16/1214/1991, Cod de identificare fiscală RO 2326144, cu sediul situat în comuna Ghercești, str. Aviatorilor, nr. 10, județul Dolj, având capitalul social subscris şi vărsat în cuantum de 80.283.470 lei, divizat în 32.113.388 acţiuni nominative, având fiecare o valoare nominală de 2,5 lei, anunţă prin prezenta rezultatele voturilor Adunării Generale Ordinare a Acţionarilor (denumită în continuare „A.G.O.A.”), care a avut loc la a doua convocare, în data de 14.07.2023, la sediul societății Avioane Craiova S.A., situat în comuna Ghercești, str. Aviatorilor, nr. 10, județul Dolj, în condiţii legale de valabilitate, conform art. 112, alin. (2) din Legea nr. 31/1990 a societăţilor, republicată, cu modificările şi completările ulterioare, respectiv „Dacă adunarea generală ordinară nu poate lucra din cauza neîndeplinirii condițiilor prevăzute la alin. (1), adunarea ce se va întruni la o a doua convocare poate să delibereze asupra punctelor de pe ordinea de zi a celei dintâi adunări, indiferent de cvorumul întrunit, luând hotărâri cu majoritatea voturilor exprimate. Pentru adunarea generală întrunită la a doua convocare, actul constitutiv nu poate prevedea un cvorum minim sau o majoritate mai ridicată” şi art. 14, alin. (2) din Actul Constitutiv al societăţii Avioane Craiova S.A., respectiv „În cazul neîndeplinirii condiţiilor de la alineatul 1, adunarea generală a acţionarilor se va întruni după o nouă convocare şi va putea delibera asupra problemelor din ordinea de zi a primei adunări, oricare ar fi partea de capital reprezentată de acţionarii prezenţi, luând hotărâri cu majoritatea voturilor exprimate”.

A. Situaţia acţiunilor şi drepturilor de vot la data A.G.O.A.:

Capital social: 80.283.470 lei;

Valoare nominala per acţiune: 2,5 lei;

Drepturi de vot per acţiune: 1;

Tipul acţiunii: nominative;

Număr total acţiuni: 32.113.388;

Acţiuni cu drept de vot: 32.113.388.

La lucrările Adunării Generale Ordinare a Acţionarilor din data de 14.07.2023 şi-au exprimat votul 3 acţionari, care dețin un număr de 31.400.970 acţiuni, reprezentând 97,7815% din numărul total de acţiuni, conform Registrului consolidat al acţionarilor Avioane Craiova S.A. la data de 07.07.2023, data de referinţă a Adunării Generale Ordinare a Acţionarilor, şi 97,7815% din totalul drepturilor de vot.

B. Rezultatele voturilor din cadrul A.G.O.A. din 14.07.2023

Punctul 1 de pe ordinea de zi: „Aprobarea contractarii unei Facilitati de Credit sub forma unei Scrisori de Garantie Bancara pentru plata in avans a sumei de 65.000.000 lei, cu TVA, reprezentand plata unei transe de avans din totalul avansului in suma de 85.539.034,59 lei,cu TVA, prevazut la art. 8.1. al Contractului subsecvent nr. 1/27.12.2022 la Acordul-cadru de furnizare nr. A1-11246/27.12.2022, incheiat intre Ministerul Apararii Nationale, prin Unitatea Militara 01836 Otopeni, in calitate de achizitor si Avioane Craiova S.A., in calitate de furnizor, avand ca obiect programul pentru „Revitalizarea si eliminarea obsolescentei sistemelor aeronavelor IAR-99 Soim din dotarea Ministerului Apararii Nationale”.

Hotărârea adoptată pentru punctul 1 de pe ordinea de zi este următoarea:

„Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă contractarea unei Facilități de Credit sub forma unei Scrisori de Garanție Bancară pentru plata în avans a sumei de 65.000.000 lei,cu TVA, reprezentând plata unei tranşe de avans din totalul avansului în sumă de 85.539.034,59 lei, prevăzut la art. 8.1. al Contractului subsecvent nr. 1/27.12.2022 la Acordul-cadru de furnizare nr. A1-11246/27.12.2022, încheiat între Ministerul Apărării Naționale, prin Unitatea Militară 01836 Otopeni, în calitate de achizitor și Avioane Craiova S.A., în calitate de furnizor, având ca obiect programul pentru „Revitalizarea și eliminarea obsolescenței sistemelor aeronavelor IAR-99 Șoim din dotarea Ministerului Apărării Naționale”.

Conducerea executivă şi conducerea administrativă ale societății poartă întreaga responsabilitate pentru utilizarea sumelor potrivit destinaţiilor declarate, precum şi pentru realitatea, corectitudinea şi exactitatea datelor/informaţiilor/documentelor transmise spre aprobare Adunării Generale a Acţionarilor, cu respectarea dispoziţiilor legale în vigoare, astfel încât să nu se producă prejudicii pentru societate, respectiv pentru acţionari.

Responsabilitatea pentru rambursarea creditului, astfel încât garanţia să nu fie in executare şi patrimoniul societăţii să nu fie afectat, revine conducerii administrative şi executive a societăţii Avioane Craiova S.A..

Totodată, pe toată perioada de derulare a contractului de împrumut, conducerea executivă, sub atenta supraveghere a conducerii administrative, se va asigura că societatea Avioane Craiova S.A. va avea suficiente lichidităţi pentru rambursarea la timp a sumelor folosite".

Voturile au fost înregistrate după cum urmează:

- Voturi valabil exprimate 31.400.970 voturi, din care:

- 31.400.970 voturi „pentru”;

- 0 voturi „împotrivă”;

- 0 voturi „abținere”.

- Voturi neexprimate 712.418 voturi.

Punctul 2 de pe ordinea de zi: „Aprobarea garantarii Scrisorii de Garantie Bancara pentru plata in avans cu urmatoarele garantii:

- Garantie emisa in numele si contul Statului Roman, in valoare de 65.000.000 lei, obtinuta si prezentata in vederea emiterii Scrisorii de Garantie Bancara;

- Ipoteca mobiliara asupra incasarilor din Contractul subsecvent nr. 1/27.12.2022 la Acordul-cadru de furnizare nr. A1-11246/27.12.2022, incheiat intre Ministerul Apararii Nationale, prin Unitatea Militara 01836 Otopeni, in calitate de achizitor si Avioane Craiova S.A., in calitate de furnizor;

- Ipoteca mobiliara asupra conturilor prezente si viitoare deschise de Avioane Craiova S.A. la CEC Bank SA”.

Hotărârea adoptată pentru punctul 2 de pe ordinea de zi este următoarea:

„Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă garantarea Scrisorii de Garanție Bancară pentru plata în avans cu următoarele garanții:

- Garanție emisă în numele și contul Statului Român, în valoare de 65.000.000 lei, obținută și prezentată în vederea emiterii Scrisorii de Garanție Bancară;

- Ipotecă mobiliară asupra încasărilor din Contractul subsecvent nr. 1/27.12.2022 la Acordul-cadru de furnizare nr. A1-11246/27.12.2022, încheiat între Ministerul Apărării Naționale, prin Unitatea Militară 01836 Otopeni, în calitate de achizitor și Avioane Craiova S.A., în calitate de furnizor;

- Ipotecă mobiliară asupra conturilor prezente și viitoare deschise de Avioane Craiova S.A. la CEC Bank S.A.”.

Voturile au fost înregistrate după cum urmează:

- Voturi valabil exprimate 31.400.970 voturi, din care:

- 31.400.970 voturi „pentru”;

- 0 voturi „împotrivă”;

- 0 voturi „abținere”.

- Voturi neexprimate 712.418 voturi.

Punctul 3 de pe ordinea de zi: „Aprobarea imputernicirii in vederea semnarii in numele si pe seama societatii a Acordului de Garantie/Contractului de Facilitate de Credit pentru Scrisoarea de Garantie Bancara pentru plata in avans, a contractelor de garantii si a actelor aditionale ulterioare la acestea, precum si a oricaror alte documente necesare ducerii la indeplinire a prevederilor prezentei decizii, a Directorului General al Avioane Craiova S.A. in functie la momentul semnarii documentelor”.

Hotărârea adoptată pentru punctul 3 de pe ordinea de zi este următoarea:

„Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă împuternicirea în vederea semnării în numele și pe seama societății a Acordului de Garanție/Contractului de Facilitate de Credit pentru Scrisoarea de Garanţie Bancară pentru plata în avans, a contractelor de garanții și a actelor adiționale ulterioare la acestea, precum și a oricăror alte documente necesare ducerii la îndeplinire a prevederilor prezentei decizii, a Directorului General al Avioane Craiova S.A. în funcție la momentul semnării documentelor”.

Voturile au fost înregistrate după cum urmează:

- Voturi valabil exprimate 31.400.970 voturi, din care:

- 31.400.970 voturi „pentru”;

- 0 voturi „împotrivă”;

- 0 voturi „abținere”.

- Voturi neexprimate 712.418 voturi.

Punctul 4 de pe ordinea de zi: „Aprobarea limitelor generale de remunerare pentru Directorul General al societatii”.

Hotărârea adoptată pentru punctul 4 de pe ordinea de zi este următoarea:

„Cu un număr de 31.400.920 voturi valabile „*împotrivă*” (adică 99,9999% din voturile exprimate), reprezentând 97,7814% din capitalul social al Avioane Craiova S.A., şi cu un număr de 50 voturi valabile „*pentru*” (adică 0,0001% din voturile exprimate), reprezentând 0,0001% din capitalul social al Avioane Craiova S.A., A.G.O.A. nu aprobă stabilirea limitelor generale de remunerare ale Directorului General, având in vedere că s-au transmis către A.G.A. două propuneri diferite privind modul de stabilire a remuneraţiei Directorului General, urmând ca ulterior Consiliul de Administraţie să transmită pentru aprobare o singură propunere”.

Voturile au fost înregistrate după cum urmează:

- Voturi valabil exprimate 31.400.970 voturi, din care:

- 50 voturi „pentru”;

- 31.400.920 voturi „împotrivă”;

- 0 voturi „abținere”.

- Voturi neexprimate 712.418 voturi.

Punctul 5 de pe ordinea de zi: „Aprobarea datei de 01.08.2023 ca „dată de înregistrare” pentru identificarea acționarilor asupra cărora se răsfrâng efectele hotărârilor A.G.O.A și a datei de 31.07.2023 ca „ex–date”, în conformitate cu dispozițiile Legii nr. 24/2017”.

Hotărârea adoptată pentru punctul 5 de pe ordinea de zi este următoarea:

„Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă data de 01.08.2023 ca „dată de înregistrare” pentru identificarea acționarilor asupra cărora se răsfrâng efectele hotărârilor A.G.O.A și data de 31.07.2023 ca „ex–date”, în conformitate cu dispozițiile Legii nr. 24/2017”.

Voturile au fost înregistrate după cum urmează:

- Voturi valabil exprimate 31.400.970 voturi, din care:

- 31.400.970 voturi „pentru”;

- 0 voturi „împotrivă”;

- 0 voturi „abținere”.

- Voturi neexprimate 712.418 voturi.

Punctul 6 de pe ordinea de zi: „Împuternicirea Președintelui Consiliului de Administrație al societății Avioane Craiova S.A. pentru a efectua toate demersurile necesare în vederea înregistrării hotărârilor A.G.O.A. și îndeplinirii tuturor formalităților necesare în fața autorităților competente, incluzând, dar fără a se limita la Oficiul Registrului Comerțului, ASF, BVB. Mandatarul sus menționat va putea delega puterile acordate conform celor de mai sus unei alte persoane, salariată a societății”.

Hotărârea adoptată pentru punctul 6 de pe ordinea de zi este următoarea:

„Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.O.A. aprobă împuternicirea Președintelui Consiliului de Administrație al societății Avioane Craiova S.A. pentru a efectua toate demersurile necesare în vederea înregistrării hotărârilor A.G.O.A. și îndeplinirii tuturor formalităților necesare în fața autorităților competente, incluzând, dar fără a se limita la Oficiul Registrului Comerțului, ASF, BVB. Mandatarul sus menționat va putea delega puterile acordate conform celor de mai sus unei alte persoane, salariată a societății”.

Voturile au fost înregistrate după cum urmează:

- Voturi valabil exprimate 31.400.970 voturi, din care:

- 31.400.970 voturi „pentru”;

- 0 voturi „împotrivă”;

- 0 voturi „abținere”.

- Voturi neexprimate 712.418 voturi.